

Adresa: Rimski trg 46

81000 Podgorica Crna Gora

tel: +382 20 482 301

www.gov.me/mek

Broj: 016-037/24-1860/2 13. maj 2024.godine

Na osnovu člana 18 Zakona o upravnom postupku („Službeni list CG“, br. 56/14, 20/15, 40/16 i 37/17), člana 14 tačka 1, 5 i 6 i člana 29 stav 1 tačka 3 Zakona o slobodnom pristupu informacijama („Službeni list CG“, br. 44/12 i 30/17), postupajući po zahtjevu M.P., ispred kvadratnekretnine.me, iz Podgorice, zavedenom kod ovog Ministarstva pod brojem: 016-037/24-1860/1 od 07. maja 2024.godine, ministar ekonomskog razvoja, donosi

 **R j e š e nj e**

**I DJELIMIČNO SE USVAJA** zahtjevM.P., ispred kvadratnekretnine.me, iz Podgorice, zaveden kod ovog Ministarstva pod brojem: 016-037/24-1860/1 od 07. maja 2024.godine i omogućuje se pristup dijelu informacije kao osnovan.

**II OGRANIČAVA SE** pristup dijelu informacije koji se odnosi na: JMBG, adresu stanovanja, žiro račun, kontakt telefon i broj identifikacionog dokumenta fizičkih lica koja se nalaze u dijelu predmetne informacije, kao i pristup dijelu informacije koji se odnosi na dokumentaciju koja je predata za programsku liniju za podršku digitalizaciji.

**III** Pristup predmetnim dokumentima ostvariće se, dostavom putem elektronske pošte, na naznačenu mail adresu podnosioca zahtjeva – info@kvadratnekretnine.me, a nakon dostavljanja dokaza o uplati troškova postupka.

**IV** Troškovi postupka određuju se u iznosu od 38,40€, koje podnosilac zahtjeva može uplatiti u korist Budžeta Crne Gore, na transakcioni račun broj: 907-83001-19 kod Centralne banke Crne Gore i o tome dostaviti odgovarajući dokaz.

 **O b r a z l o ž e nj e**

M.P., ispred kvadratnekretnine.me, ul. Princeze Ksenije br.9, sprat 5, stan 177, dana 29.04.2024.godine, podnio je ovom Ministarstvu zahtjev zaveden pod brojem: 016-037/24-1860/1 od 07.05.2024.godine, kojim je zatražio pristup informacijama i to: ‘’ svu dokumentaciju za Program za podršku privredi, programska linija za podršku digitalizaciji za godinu 2023. i 2024. Molim da mi pošaljete svu dokumentaciju koja je predata za ovu programsku liniju za 2023. godinu, rješenja o isplati sredstava i izvještaj komisije Ministarstva ekonomskog razvoja o sprovedenoj aktivnosti. Molim da mi pošaljete svu dokumentaciju koja je predata  za ovu programsku liniju za 2024 godinu, od strane podnosilaca prijave i parametre i odluke po kojima su sredstva odobrena u tako rekordnom roku od 4 radna dana.''

Podnosilac zahtjeva je u istom naveo da pristup traženim informacijama želi da ostvari u elektronskoj formi.

Postupajući po zahtjevu, nakon uvida u dokumentaciju, Ministarstvo je utvrdilo da je djelimično u posjedu traženih informacija, te da dio informacije koji se odnosi na dokumentaciju koja je predata za programsku liniju za podršku digitalizaciji za godine 2023 i 2024, podliježe ograničenjima iz člana 14 tačka 5 i 6 Zakona o slobodnom pristupu informacijama.

Odredbom člana 14 tačka 5 Zakona o slobodnom pristupu informacijama, između ostalog je propisano da organ vlasti može ograničiti pristup informaciji ako je to u interesu zaštite trgovinskih i drugih ekonomskih interesa od objavljivanja podataka koji se odnose na zaštitu konkurencije, dok je tačkom 6 istog člana Zakona propisano, da će organ vlasti ograničiti pristup informaciji, ako ista predstavlja poslovnu tajnu u skladu sa zakonom.

U sklopu dokumentacije privrednih društava koja je predata za programsku liniju za podršku digitalizaciji za godine 2023 i 2024, nalaze se: izvještaj eksternog konsultanta, lista referenci pružaoca usluga, ponuda/profaktura dobavljača za realizacija aktivnosti, CV eksternog konultanta, poptisana izjava privrednog društva i dokaz o postojećem stanju u preduzeću.

Shodno tome u konkretnom slučaju, ministarstvo je bez odlaganja pristupilo sprovođenju testa štetnosti u slučaju dostavljanja traženih informacija, a sve u skladu sa članom 16 Zakona o slobodnom pristupu informacijama.

Na osnovu sprovedenog testa štetnosti, utvrđeno je da gore navedena dokumentacija predstavljaju poslovnu tajnu preduzeća, s obzirom, da predmetne informacije ispunjavaju uslove propisane u članu 2 Zakona o zaštiti poslovne tajne koji predviđa da je poslovna tajna informacija:

- koja u potpunosti ili u precizno definisanoj konfiguraciji ili zbiru njenih komponenti nije opšte poznata ili lako dostupna licima koja u okviru svojih djelatnosti koriste ovu informaciju;

- koja ima komercijalnu vrijednost zbog toga što je tajna, i

- za koju je fizičko ili pravno lice koje zakonito kontroliše poslovnu tajnu preduzelo odgovarajuće mjere, radi očuvanja njene tajnosti.

U članu 5 stav 2 tačka 4, Zakona o zaštiti poslovne tajne ("Službeni list Crne Gore", br. 145/21 od 31.12.2021), propisano je da se korišćenje ili otkrivanje poslovne tajne smatra nezakonitim kada ga bez pristanka nosioca poslovne tajne izvrši lice za koje se utvrdi da, postupa u suprotnosti sa obavezom neotkrivanja poslovne tajne.

U postupku je utvrđeno da bi objelodanjivanja predmetnih informacija, koje su nastale kao rezultat poslovnog odnosa između privrednog društva i eksternog konsultanta, moglo proizvesti negativan uticaj na poslovanje tog privrednog društvo, jer bi javnosti na uvid dalo poslovnu tajnu društva što bi moglo dovesti do stavljanja tog društva u nezavidan poslovni položaj, i u kranjem do nelojalne konkurencije.

U konkretnom slučaj, nesporno je utvrđeno, da ne postoji preovlađujući javni interes za objelodanjivanjem informacije definisan u članu 17 Zakona o slobodnom pristupu informacijama („Službeni list CG“, br. 44/12 i 30/17), te da bi u slučaju objelodanjivanja predmetne dokumentacije, nesumnjivo nastala šteta za preduzeća čija bi se dokumentacija javno objavila.

Odredbom člana 2 stav 2 Zakona o zaštiti podataka o ličnosti, propisano je, između ostalog, da se lični podaci ne mogu obrađivati u većem obimu nego što je potrebno da bi se postigla svrha obrade, niti na način koji nije u skladu sa njihovom namjenom.

Shodno članu 4 Zakona o zaštiti podataka o ličnosti zaštita ličnih podataka obezbjeđuje se svakom licu bez obzira na državljanstvo, prebivalište, rasu, boju kože, pol, jezik, vjeru, političko i drugo uvjerenje, nacionalnost, socijalno porijeklo, imovno stanje, obrazovanje, društveni položaj ili drugo lično svojstvo.

Naime, obrada ličnih podataka može se vršiti ukoliko za to postoji pravni osnov u zakonu ili po prethodno dobijenoj saglasnosti lica čiji se lični podaci obrađuju, koja se može opozvati u svakom trenutku, shodno članu 10 Zakona o zaštiti podataka o ličnosti.

Shodno naprijed iznijetom, dozvoljava se pristup predmetnom dijelu informacije dok se ograničava pristup dijelu iste koji se odnosi na JMBG, adresu stanovanja, žiro račun, kontakt telefon i broj identifikacionog dokumenta fizičkih lica, jer bi omogućavanje pristupa istim bio suprotan svrsi za koju se prikupljaju, za čiju obradu je potrebna saglasnost lica čiji se podaci obrađuju, koje nema u konkretnom slučaju, pri čemu ne postoji preovlađujući javni interes propisan članom 17 Zakona o slobodnom pristupu informacijama.

Tražena informacija kojoj se pristup omogućava ima 192 stranice A4 formata i pristup istoj omogućava se dostavljanjem skeniranog primjerka, putem elektronske pošte, na mail adresu info@kvadratnekretnine.me. Kako je u članu 2 tačka 2 Uredbe o naknadi troškova u postupku za pristup informacijama („Službeni list CG“, br.66/16 i 121/21), propisano da se skeniranje informacija naplaćuje u iznosu od 0.20 € po stranici, troškovi postupka određuju se u ukupnom iznosu od 38,40 €, koje podnosilac može uplatiti u korist Budžeta Crne Gore, na transakcioni račun broj: 907-83001-19 kod Centralne banke Crne Gore i o tome dostaviti odgovarajući dokaz.

Na osnovu navedenog, shodno članu 29 stav 1 tačka 3 Zakona o slobodnom pristupu informacijama, ministarstvo je odlučilo da ogranični uvid u informacije opisane u stavu 2 dispozitiva rješenja, iz razloga zaštite trgovinskih i drugih ekonomskih interesa koji se odnose na zaštitu konkurencije kao i na poslovnu tajnu, shodno članu 14 tačka 5 i 6 Zakona o slobodnom pristupu informacijama.

**UPUTSTVO O PRAVNOJ ZAŠTITI:** Protiv ovog rješenja može se izjaviti žalba Savjetu Agencije za zaštitu ličnih podataka i slobodan pristup informacijama u roku od 15 dana od dana prijema rješenja, preko Ministarstva ekonomskog razvoja.

 **MINISTAR**

 **Nik Gjeloshaj**

**Dostavljeno:**

* Podnosiocu zahtjeva
* u spise predmeta
* a/a